Metodické usmernenie Ministerstva zdravotníctva Slovenskej republiky na realizáciu opatrenia hospodárskej mobilizácie organizácia zdravotníckeho zabezpečenia

Dňa: 12. 12. 2011
Číslo: Z61428-2011 - OKM

     Ministerstvo zdravotníctva Slovenskej republiky (ďalej len „ministerstvo“) podľa § 9 ods. 1 písm. d) zákona č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov a bodu C.1. uznesenia vlády č. 637 z 5. októbra 2011  k návrhu na určenie ministerstiev a ostatných ústredných orgánov štátnej správy ako subjektov hospodárskej mobilizácie a určenie rozsahu vykonávania opatrení hospodárskej mobilizácie podľa § 8 písm. a) a § 10 písm. a) zákona č. 179/2011 Z. z. ako subjekt hospodárskej mobilizácie určený citovaným uznesením vlády vydáva toto metodické usmernenie.
     
Článok 1
Účel metodického usmernenia

     Účelom tohto metodického usmernenia je usmerniť realizáciu opatrenia hospodárskej mobilizácie organizácia zdravotníckeho zabezpečenia (ďalej len „organizácia zdravotníckeho zabezpečenia“)) subjektmi hospodárskej mobilizácie určenými rozhodnutím ministerstva podľa osobitného predpisu.) 

Článok 2
Organizácia zdravotníckeho zabezpečenia

    (1)    Organizácia zdravotníckeho zabezpečenia sa zabezpečuje

a)	stanovením počtu lôžok, priestorov oddelení a kliník, ktoré budú vytvárať rozšírený lôžkový fond,  
b)	prípravou a realizáciou oslobodenia zamestnancov od mimoriadnej služby v ozbrojených silách,) prípravou a realizáciou úprav organizačnej štruktúry subjektu hospodárskej mobilizácie, prípravou a prerozdelením zamestnancov na pracovné miesta podľa upravenej organizačnej štruktúry subjektu hospodárskej mobilizácie, prípravou doplnenia chýbajúcich zamestnancov,
c)	prípravou a realizáciou zmlúv o budúcich zmluvách na zabezpečenie prevádzky subjektu hospodárskej mobilizácie v období krízovej situácie,
d)	prípravou na vecné plnenie a prípravou na realizáciu odberu liekov a zdravotníckych pomôcok zo zásob mobilizačných rezerv) a doplnenie krvi a transfúznych liekov,)
e)	spracovaním, vedením a aktualizáciou krízového plánu subjektu hospodárskej mobilizácie podľa osobitného predpisu) a pokynov ministerstva, 
f)	realizáciou opatrení nariadených orgánmi verejného zdravotníctva podľa osobitného predpisu,)
g)	zavedením hygienických štandardov do činnosti kliník a oddelení subjektu hospodárskej mobilizácie,
h)	prípravou a realizáciou ďalších opatrení v príprave na pandémiu a v čase pandémie chrípky podľa odborného usmernenia ministerstva.)

(2)   Pri príprave   a    realizácii    organizácie    zdravotníckeho    zabezpečenia    subjekty
        hospodárskej mobilizácie spolupracujú a postupujú v súčinnosti  s orgánmi miestnej
        štátnej správy a inými subjektmi.

Článok 3
Postupy vytvárania zdravotníckych kapacít v prospech organizácie zdravotníckeho zabezpečenia

(1)	Rozšírený lôžkový fond sa vytvára navýšením prevádzkového počtu lôžok na počet lôžok, ktorý je stanovený rozhodnutím ministerstva podľa osobitného predpisu.2)
(2)	Reprofilizácia rozšíreného lôžkového fondu sa vykoná zaradením lôžok do medicínskych odborov. Medicínske odbory a počty lôžok sú stanovené rozhodnutím ministerstva podľa osobitného predpisu.2) 
(3)	Reprofilizácia lôžkového fondu v príprave na pandémiu a v čase pandémie chrípky sa vykonáva podľa odborného usmernenia ministerstva.8)
  
Článok 4
Zrušovacie ustanovenie

     Zrušuje sa Metodický pokyn Ministerstva zdravotníctva Slovenskej republiky na plnenie opatrení hospodárskej mobilizácie č. Z46980/2010-OKM z 20. októbra 2010 uverejnený v čiastke 29 – 31/2010 Vestníka Ministerstva zdravotníctva Slovenskej republiky.

Článok 5
Účinnosť

Toto metodické usmernenie nadobúda účinnosť 1. januára 2012.

Ivan Uhliarik, v. r.
minister